
Suomen menneisyydestä 


Pohjois-Euroopassa, Jäämeren ja Itämeren vesien huuhdel- 
tavana, on pieni maa — Suomi. On perusteltua olettaa, että 
suomalaiset ovat asuttaneet nykyisen Suomen alueita jo 300- 
400-luvuilla. Kahdeksan vuosisadan kuluttua Ruotsi, siihen 
aikaan voimakas sotilasvaltio, alisti valtaansa suomalaiset hei- 
mot ja säilytti herruuden heidän ylitseen muutamien vuosisato- 
jen ajan. 

Koko Ruotsin valtakauden historia on täynnä suomalaisten 
talonpoikien kapinoita vierasmaalaisten iestä vastaan. Kaikkein 
suurin niistä oli talonpoikaisliike, joka sai historiassa nimen 
**nuijasota”. Vuonna 1596 puhjenneen kapinan johdossa oli 
Jaakko Ilkka. Kapina levisi melkein koko maahan. Kansa nousi 
taisteluun vihattuja tyranneja vastaan, jotka tallasivat jalkoihin- 
sa heidän pyhiä oikeuksiaan. Suomen korpimetsissä alkoi pau- 
hata Ilkan, kansallissankarin, väkevä kutsu. Hän johti nuijilla 
aseistetut joukkonsa päästä jalkoihin rautahaarniskoin varustet- 
tujen ritarien taistelurivistöjä vastaan. Ilkan armeija poltti aate- 
listen kartanoita tehden selvää sortajista. Nokian kylällä, lähel- 
lä Tammerforsia (nykyisin Tampere), kapinaan nousseiden 
talonpoikien pääjoukot ottivat yhteen Flemingin, Ruotsin lääni- 
tysherrojen päällikön, sotajoukkojen kanssa. Tammikuun 2. 
päivänä vuonna 1597 täällä käytiin verinen taistelu. Viekkau- 
della ja lupauksilla Fleming-tyrannin onnistui hajottaa talon- 
poikien joukot. Hajallaan olevat kapinalliset tuhottiin armotta. 


Mutta suomalaiset talonpojat nousivat uudelleen. Hannu Kran- 
kan johtama nelituhantinen joukko koki saman kohtalon. 


Fleming rankaisi julmasti Suomen kansan vapautta rakasta- 
via poikia. Santavuoressa teurastettiin pistämällä yli 3 000 ka- 
pinallista. Jaakko Ilkka teloitettiin. 


Sankari Ilkka on jäänyt kansalliseen muistiin: 


Tuo teot suuret kunniaa: 

Tok' viedä voivat muuhun, 

Ja Ilkan tietä suorimpaa 

Ne veivät hirsipuuhun. 

Mut varmaan Ilkan neuvo tää 
Viel' elää kansan suussa: 
Kauniimpi orjan elämää 

On kuolo hirsipuussa. 


1700-luvulla tärkeän merikauppatien varrella olevasta 
Suomesta tulee sotilaallisten yhteenottojen sillanpääasema 
Ruotsin ja Venäjän välillä. Venäjä etsi meriyhteyttä. 

Suuren Pohjan sodan tuloksena Ruotsi luovutti Uudenkau- 
pungin rauhansopimuksen mukaisesti Venäjälle osan Suomen 
alueista. Venäjän ja Ruotsin välillä vuosina 1741—1743 sytty- 
nyt toinen sota antoi Venäjälle uusia alueita. Lopulta vuosina 
1808—1809 käydyn Venäjän ja Ruotsin sodan tuloksena Ruotsi 
luovutti Venäjälle koko Suomen, Ahvenanmaan saaret ja osan 
Länsipohjasta. Suomi liitettiin Venäjään *suuriruhtinaskunta- 
na”, tosin säilyttäen perustuslakijärjestelmän, muun muassa 
paikalliset valtiopäivät. 

Suomen kansan kärsimykset eivät loppuneet silloinkaan, 
kun vahvistunut Venäjä valtasi suomalaisten alueet. 

1800-luvun alussa Suomessa vyöryi talonpoikaiskapinoiden 
aalto. Suurimmat liikkeellelähdöt tapahtuivat Viipurin läänissä. 


Huhtikuun 29. päivänä vuonna 1817 kenraaliluutnantti Demi- 
dov sai määräyksen pääesikunnan päälliköltä ruhtinas Vol- 
konskilta lähettää välittömästi yhden pataljoonan Viipurista 
Käkisalmen piirikuntaan, Raudun kirkonkylään, sikäläisten 
talonpoikien aiheuttaman epäjärjestyksen lopettamiseksi”. Sa- 
maan aikaan kaartinarmeijakunnan komentaja Miloradovitshin 
oli käsketty lähettää 50 kasakkaa Kivennavan kirkonkylään 
siviiliviranomaisten avuksi rauhoittamaan talonpoikia. Milora- 
dovitsh sai luvan käyttää aseita. 

Jopa Suomen hallitsijan oli pakko tunnustaa Suomen talon- 
poikien hädänalainen tilanne. Suomen kenraalikuvernööri krei- 
vi Berg ilmoitti vuonna 1860 kirjeessä ministerivaltiosihteeri 
kreivi Armfeltille: Minä tiedän paikkakuntia Suomessa, missä 
suomalaisen väestön suhteellinen ja väärinkäytökseen perustu- 
va orjuus on usein raskaampaa kuin maaorjuus Venäjällä.” 


Tsaarin itsevaltiuden ja ylivallan aikakausi, samoin kuin 
Ruotsin ikeen aika, oli synkkä lehti Suomen kansan historiassa. 
Jonkin aikaa tsarismi harjoitti Suomessa liberaalia” politiik- 
kaa. *Lahjoittaessaan” Suomelle perustuslain sillä oli päämää- 
ränä saada vedetyksi puolelleen suomalaiset, entiset Ruotsin 
kuninkaan alamaiset...” (Lenin, osa IV, sivu 337, venäjänkieli- 
nen teos) 

Koko 1800-luvun ajan Suomi sai perustuslakinsa perusteel- 
la nauttia jonkinlaisista etuoikeuksista”. Kuitenkin sellaiset 
**vapaudet”, niin rajoitettuja kuin ne olivatkin, olivat karkeassa 
ristiriidassa tsaarin itsevallan perusteiden kanssa. Tsaarin halli- 
tus aloitti Suomen venäläistämisen. Venäjän kieli julistettiin 
viralliseksi kieleksi. Suomen päälle alkoi sadella *kaikkein 
armollisimpia” manifesteja ja ukaaseja, jotka osoittivat, että 
tsaarin itsevaltius ei aikonut koskaan panna käytäntöön antami- 
aan *'vapauksia”. 


Ensimmäinen isku oli surullisenkuuluisa vuoden 1899 hel- 
mikuun manifesti”. 


**Sen jälkeen — kirjoitti Lenin — kun ostettavissa oleva ja 
nöyristelevä lehdistö oli kauan ahdistellut Suomea, annettiin 3. 
(15.) päivänä helmikuuta vuonna 1899 *manifesti?, joka sääti 
uuden järjestyksen: ilman valtiopäivien hyväksyntää voidaan 
antaa lakeja, 'jos ne koskevat valtiollisia tarpeita tai ovat 
sidoksissa Imperiumin lainsäädännön kanssa.? 

Tämä oli perustuslain räikeä rikkominen, todellinen 
vallankaappaus, sillä mistä tahansa laistahan voi sanoa, että se 
koskee valtiollisia tarpeita!” (Lenin, osa IV, s. 338) 


Tsaarin sorto-, väkivalta- ja taltutuspolitiikka sai hyväksyn- 
tää vain taantumukselliselta, ostettavissa olevalta suomalaiselta 
porvaristolta. Vuoden 1899 helmikuun manifesti” aiheutti 
Suomessa koko kansan suuttumuksen. Vuonna 1901, kun 
Suomessa annettiin uusi sotilaslaki, joka otti Suomessa käyt- 
töön yleisvenäläisen asevelvollisuuden, noin puoli miljoonaa 
suomalaista allekirjoitti adressin lähetettäväksi tsaarille Suo- 
men valtiopäiville. Siinä he ilmaisivat protestinsa Suomen kan- 
san oikeuksien rikkomista vastaan. Lenin nimitti tämän adres- 
sin *koko kansan ääneksi” (Lenin, osa IV, s. 335). On syytä 
muistaa, että koko Suomessa oli silloin 2,5 miljoonaa asukasta. 


Suomen 1800-luvun lopulla tapahtuneeseen teollisuuden 
nousuun liittyi teollisuusproletariaatin nopea kasvu. Vuonna 
1905 maassa oli teollisuustyöläisiä yli 107 tuhatta. Kahdessa- 
kymmenessä vuodessa työläisten lukumäärä Suomessa kasvoi 
yli kolminkertaiseksi. Samaan aikaan oli maassa yli 100 000 
maatalouden vuokrapienviljelijää — torppareita, joilla oli maa- 
ta alle puoli hehtaaria. Heidän asemansa oli niin vaikea, että 
sitä saattoi verrata vain maaorjien asemaan. 


Julman riiston kohteeksi alistetut Suomen työläiset ja torp- 
parit, joilla ei ollut minkäänlaisia poliittisia oikeuksia, nousivat 
usein taisteluun sortajiaan vastaan. Vuosina 1905—1906 tapah- 
tui Suomessa sarja torppareiden ja työläisten suuria lakkoja. 

Vuoden 1905 lokakuun lakko Venäjällä herätti Suomessa 
kiihkeän vastakaiun. Lokakuun 30. päivänä Suomen työläiset, 
jotka tervehtivät lämpimästi vallankumousta Venäjällä, julisti- 
vat yleislakon. 

Yhdessä monituhantisista joukkokokouksista Helsingforsis- 
sa (nykyisin Helsinki) hyväksyttiin päätöslauselma: 


*Tukien koko sydämestään Venäjällä nyt tapahtuvaa taistelua 
vapauden ja ihmisoikeuksien puolesta, kokous kutsuu kaikki 
työläiset yleislakkoon.” 


Koko elämä Suomessa jähmettyi. Junat eivät kulkeneet, 
tehtaat olivat pysähdyksissä, sanomalehdet eivät ilmestyneet, 
tietoliikenne oli katkaistu. Lakko kesti viikon. 

Kaikki valta Suomen suurimmissa kaupungeissa joutui näi- 
nä päivinä organisoidun Punakaartin käsiin. Vallankumousliike 
voimistui maaseudulla. Tsaarin sortoa vihaavan Suomen sivis- 
tyneistön edistyksellinen osa antoi tukensa työläisille ja torppa- 
reille. 

Vuosina 1906—1907 Helsingforsissa bolSevistinen sotilas- 
organisaatio teki paljon työtä. Sen johdolla syttyi Viaporin lin- 
nan merimiesten sankarillinen kapina. 

Kapinaan osallistui muutamia satoja suomalaisia punakaar- 
tilaisia. 


**Sotilaat ovat nousseet kapinaan Viaporissa — sanottiin 
Venäjän — sosiaalidemokraattisen — työväenpuolueen — Pietarin 
komitean — vetoomuksessa. — Yksi Venäjän € parhaista 


linnoituksista on vapaan ja vapauden puolesta taistelevan 
sotajoukon käsissä. Tämän linnoituksen yllä liehuu punalippu. 
Lähellä kapinaa ovat muutkin Venäjän varuskunnat, jotka eivät 
ole vielä ehtineet saada tietää sotilaskapinan Viaporissa 
saavuttamasta voitosta... 

Me emme voi vaieten katsella, miten valmistellaan meidän 
parhaiden ystäviemme murhaamisia ja teloituksia ampumalla... 
Toverit, tuemme kaikin voimin Viaporin vapaustaistelijoita!” 
(*Pietarin bolSevikkien lentolehtiset 1902-1917”, sivut 411—412. 
Valtion poliittinen kustantamo, 1939) 


Tsaarin pyövelit, Suomen porvariston aktiivisella avulla, 
tukahduttivat kapinan julmalla tavalla. Kenttäoikeus antoi 51 
kuolemantuomiota, yli tuhat henkeä tuomittiin pakkotyöhön. 

Ensimmäinen Venäjän vallankumous lähensi ikiajoiksi 
Suomen ja Venäjän työväenluokat. BolSevistien sanomalehti 
Vestnik kazarmy (suom. Kasarmin sanansaattaja) kirjoitti sil- 
loin: 


**Viaporissa taistelivat yhdessä venäläisten rinnalla vertaan 
vuodattaen suomalaiset työläiset Punakaartista. He — vapautta 
rakastavat ja ylpeät, niin kuin kaikkien maiden proletaarit — 
taistelivat veljellisesti viaporilaisten toverien kanssa yhteistä 
perivihollista — yleisvenäläistä tsaarin itsevaltiutta ja sortoa — 
vastaan.” (Punainen aikakirja” No 4 vuodelta 1922) 


Venäjän 1. vallankumouksen vuosina Vladimir Iljitsh Lenin 
kävi Suomessa. Suomen kautta kulki vallankumouskirjallisuus. 
Täältä ostettiin aseet venäläisille vallankumousorganisaatioille. 
Leninin toimittamaa sanomalehteä Proletarij (suom. Proletaa- 
ri) painettiin vuosina 1906-1907 laittomasti Viipurissa. Suo- 
messa pidettiin joukko yleisvenäläisiä puoluekonferensseja, 
joissa Vladimir Iljitsh oli läsnä. Tampereella vuoden 1905 jou- 


lukuussa pidetyssä puolueen konferenssissa Lenin ja Stalin 
tapasivat ensimmäisen kerran. 


Ensimmäisen imperialistisen sodan vuosina rangaistustoi- 
met ja terrori Suomen kansaa vastaan saivat laajamittaisen 
luonteen. 


Maan taloudellinen tila heikkeni. Maataloustuotteiden hin- 
tojen nousu nosti maan hintaa ja sai aikaan maakaupoilla kei- 
nottelua. Maaseudun luokkajakoprosessi voimistui. Torpparei- 
den asema kävi uhkaavaksi. Tyytymättömyys työtätekevien 
keskuudessa johti laajamittaisiin lakkoihin, jotka tukahdutettiin 
asevoimin. 


Helmikuun vallankumous vuonna 1917 ei tuonut Suomelle 
itsenäisyyttä. 


*Tsarismin tuhoaminen ja porvariston ilmaantuminen valtaan 
— kirjoitti toveri Stalin artikkelissa Oktjabrskij perevorot i 
natsional'nyj  vopros (suom. Lokakuun vallankumous =ja 
kansallisuuskysymys) — ei kuitenkaan johtanut kansallisen 
sorron tuhoamiseen. Vanha kansallisen sorron karkea muoto 
vaihtui uuteen, hienostuneeseen, mutta sen sijaan vieläkin 
vaarallisempaan sorron muotoon. Lvovin-Miljukovin-Kerenskin 
hallitus ei pelkästään jättänyt lopettamatta kansallista 
sortopolitiikkaa, vaan järjesti uuden kampanjan Suomea vastaan 
(valtiopäivien hajottaminen vuonna 1917)...” (Stalin, Marxismi 
ja siirtomaakysymys, sivu 52) 


Vallankumouskriisi kasvoi päivä päivältä. Kysymys Suo- 
men ja Venäjän keskinäisistä suhteista, kysymys itsenäisyydes- 
tä tuli päivänpoliittiseksi pääkysymykseksi. Pyrkimys itsenäi- 
syyteen alkoi levitä nopeasti Suomen työläisten ja talonpoikien 
keskuudessa. 

BolSevikkien sanomalehti Volna (suom. 4alto) kirjoitti 
tuolloin: 


*Suomen — proletariaatti ei tunne kaunaa venäläistä 
veljeskansaa kohtaan. Se vihaa kaikkia, jotka kylvävät kansallista 
vihaa. Se luottaa vilpittömästi ystävälliseen ja hedelmälliseen 
vastavuoroisuuteen Suomen ja Venäjän kansojen välillä.” 
(*Volna” No 57, 21. kesäkuuta 1917) 


Muutama päivä Suuren Lokakuun sosialistisen vallanku- 
mouksen jälkeen, marraskuun 13. päivänä, Suomessa alkoi 
yleislakko. Aseistetut työläiset muodostivat Punakaartin osas- 
toja. Suurimmassa osassa maata valta siirtyi tosiasiallisesti työ- 
läisten käsiin. Taisteluun nousivat myös talonpojat. Se oli 
kaikkein otollisin aika kansan — työläisten ja talonpoikien — 
voitolle. Kuitenkin sosiaalidemokraattisen puolueen johtajat 
pilasivat vapauden ja itsenäisyyden puolesta taistelevan kan- 
sanliikkeen. 

Pian yleislakon jälkeen Helsingissä oli Suomen sosiaalide- 
mokraattisen puolueen puoluekokous. 

Vallankumouksellisten työläisten painostuksesta puolueko- 
koukseen kutsuttiin bolSevikkien edustaja. Puoluekokoukseen 
saapui toveri Stalin. 

Tervehtiessään kokousta toveri Stalin antoi selvän kuvauk- 
sen Venäjän proletaarisen vallankumouksen suurista voitoista. 
Hän puhui Suomen kansan oikeudesta vapaaseen itsemäärää- 
miseen ja selitti, miten bolSevikkipuolue ymmärsi Suomen ai- 
don itsenäisyyden. Toveri Stalin osoitti Suomen työläisille, että 
on välttämätöntä käydä määrätietoista taistelua vallasta. 


*Ja jos teille on tarpeen meidän apumme — sanoi toveri 
Stalin — me annamme sen teille, ojentaen veljellisesti teille 
kätemme. Tästä voitte olla vakuutetut.” (*Armeijan, laivaston ja 
työläisten edustajien Helsingin neuvottelun tiedotuksia” No 202, 
15. marraskuuta 1917) 


Suuri Lokakuun sosialistinen vallankumous toi vapauden 
kaikille tsaarin Venäjällä asuville kansoille. Ensimmäisen ker- 
ran historiassa Suomen kansa sai oikeuden riippumattomaan ja 
vapaaseen olemassaoloon. 

Joulukuun 31. päivänä vuonna 1917 Neuvostohallitus tun- 
nusti Suomen itsenäisyyden. 

Leninin ja Stalinin allekirjoittamassa Kansankomissaarien 
Neuvoston asetuksessa sanotaan: 


**Vastauksena Suomen hallituksen vetoomukseen Suomen ta- 
savallan itsenäisyyden tunnustamisesta Kansankomissaarien 
Neuvosto, hyväksyen täysin kansakuntien itsemääräämisoikeu- 
den periaatteet, päättää: 

Mennä Toimeenpanevaan Keskuskomiteaan ehdotuksen 
kanssa: 

a) tunnustaa Suomen tasavallan valtiollinen itsenäisyys, ja 

b) järjestää Suomen hallituksen kanssa tehtävän sopimuksen 
mukaan erityinen komissio molempien osapuolien edustajista 
niiden käytännön toimenpiteiden valmistelemiseksi, jotka seu- 
raavat Suomen erottamisesta Venäjästä...” (*Työläis- ja Talon- 
poikaishallituksen Asetus- ja määräyskokoelma” No 11, sivu 
166, v. 1917) 


Tammikuun 4. päivänä vuonna 1918 Yleisvenäläinen toi- 
meenpaneva keskuskomitea vahvisti VSFNT:n (Venäjän Sosia- 
listinen federatiivinen neuvostotasavalta) Kansankomissaarien 
neuvoston asetuksen. 

Neuvostovalta antoi vapaaehtoisesti Suomelle täyden itse- 
näisyyden, mitä mikään muu valta Venäjällä ei olisi sille kos- 
kaan antanut. 

Mutta Suomen porvaristo, kaapattuaan vallan omiin käsiin- 
sä, alkoi sotaretken omaa kansaansa vastaan. Jo vuoden 1918 

tammikuussa sotilasdiktaattori Mannerheimin johtamat suoma- 
laiset valkokaartilaiset hyökkäsivät venäläisten joukkojen 
kimppuun. He katkaisivat yhteyden Petrogradiin (Pietari) ja 
aloittivat Neuvosto-Karjalan valloituksen. Suomen proletariaat- 
ti vastasi vastahyökkäyksellä. Tammikuun 27.—28. päivinä pu- 
nakaartin aseistetut joukot valtasivat kaikki hallituksen virastot 
Helsingissä. Perustettiin työläisten valta — Suomen kansanval- 
tuuskunta. Svinhufvudin porvarihallitus pakeni pohjoiseen, 
kulakkien alueelle, Vaasan kaupunkiin. Täällä Suomen kansan 
pyöveli Mannerheim alkoi muodostaa valkosuomalaisten jouk- 
ko-osastoja hyökkäykseen kansallismielistä Suomea vastaan. 


Punakaartissa oli siihen aikaan noin 80 000 henkeä. Se 
koostui pääasiassa työläisistä ja torppareista. Sillä ei ollut riit- 
tävästi aseita eikä muonitusta. Punakaartilaiset taistelivat san- 
karillisesti, puolustaen joka tuumaa maasta. Mannerheim, joka 
julisti kerskuen, että hän valtaa kahdessa viikossa teollisuus- 
keskukset — Helsingin ja Tampereen — ja tekee lopun vallan- 
kumouksesta, valtasi ne vasta neljän kuukauden raskaiden tais- 
telujen jälkeen, ja sekin tapahtui maahanhyökkääjien tuella. 
Valkokaartin armeija kävi sotaa ennenkuulumattomalla jul- 
muudella. Huhtikuussa Mannerheimin joukot ryntäsivät Tam- 
pereelle ja järjestivät kaupungissa verilöylyn. Koko maassa 
pantiin toimeen petomaiset työläisiin kohdistuvat kostotoimet. 
40 000 työläistä hirtettiin, teloitettiin ampumalla ja iskettiin 
kuoliaaksi. 15 000 työläistä kuoli kidutukseen ja nälkään keski- 
tysleireillä. Suomen porvaristo heitti vankilaan 90 000 henkeä, 
muun muassa paljon naisia ja lapsia. Yli 3 % väestöstä tuomit- 
tiin pakkotyöhön. Sitä, millaiseen raivoon yltyi Suomen porva- 
risto, voi arvioida sen tosiasian perusteella, että sen johtajiston 
piirissä käsiteltiin vakavissaan kysymystä vallankumousvanki- 
en myymisestä ulkomaille vaihtamalla heitä Valko-Suomelle 
tarpeellisiin mineraaleihin ja lannoitteisiin. 


Suomen proletariaatin ja torppareiden taistelu vuonna 1918 
päättyi kansanjoukkoja ahdistavan, julman sortovallan pystyt- 
täneiden kapitalistien ja tilanomistajien voittoon. 


Leningradin sotilaspiirin poliittinen hallinto, 1940 

